**ՀԻՄՆԱՎՈՐՈՒՄ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՐԹՈՒԹՅԱՆ ԵՎ ԳԻՏՈՒԹՅԱՆ ՆԱԽԱՐԱՐԻ 2012 ԹՎԱԿԱՆԻ ՄԱՅԻՍԻ 3-Ի N 388-Ն ՀՐԱՄԱՆՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

1. **Իրավական ակտի անհրաժեշտությունը (նպատակը)**

 Իրավական ակտում սույն փոփոխությունը կատարելու անհրաժեշտությունը պայմանավորված է այն հանգամանքով, որ վերջին երկու ուսումնական տարիներին 9-րդ կամ 12-րդ դասարանի սովորողի կողմից «Հայոց լեզու», «Հայ գրականություն», կամ «Գրականություն», «Հայոց պատմություն» առարկաներն ուսումնասիրած չլինելու դեպքում սովորողը կարող է ունենալ ուսումնական նյութի յուրացման և քննությունները պատշաճ հանձնելու դժվարություններ:

**Ընթացիկ իրավիճակը և խնդիրները.**

Գործող կարգավորմամբ սույն առարկաների ավարտական և պետական ավարտական քննությունները պարտադիր են բոլոր սովորողների համար, ինչը կարող է խնդիրներ առաջացնել ինչպես ուսումնական նյութի պատշաճ յուրացման անհնարինությամբ, այնպես էլ սովորողների կրթության անընդհատության և շարունակականության ապահովման տեսանկյունից: Սույն փոփոխության արդյունքում 9-րդ կամ 12-րդ դասարանի սովորողը, որը «Հայոց լեզու», «Հայ գրականություն», կամ «Գրականություն», «Հայոց պատմություն» առարկաներն ուսումնասիրել է վերջին երկու ուսումնական տարիներին, ապա հիմնական կրթության վկայականում կամ միջնակարգ կրթության ատեստատում այդ առարկայի համապատասխան տողում, սովորողի ցանկությամբ՝ ծնողի (նրա օրինական ներկայացուցչի) համաձայնությամբ, նշում չի կատարվում: Տվյալ դեպքում սովորողն իր ցանկությամբ կարող է ազատվել 9-րդ դասարանում` «Հայոց լեզու», «Գրականություն», «Հայոց պատմություն» առարկաների և 12-րդ դասարանում` «Հայոց լեզու և հայ գրականություն», «Հայոց պատմություն» առարկաների ավարտական, պետական ավարտական քննություններից: Այդ դեպքում ավարտական փաստաթղթի համապատասխան տողում նշում չի կատարվում:

1. **Ակնկալվող արդյունքը.**

Սույն նախագծով ակնկալվում է սովորողներին հնարավորություն տալ պատշաճ մասնակցություն ունենալ ավարտական և պետական ավարտական քննություններին:

1. **Նախագծի մշակման գործընթացում ներգրավված ինստիտուտները և անձինք.**

ՀՀ կրթության, գիտության, մշակույթի և սպորտի նախարարություն:

 **ՏԵՂԵԿԱՆՔ**

 **«Հայաստանի Հանրապետության կրթության և գիտության նախարարի 2012 թվականի մայիսի 3-ի N 388-Ն հրամանում լրացում կատարելու մասին» Հայաստանի Հանրապետության կրթության, գիտության, մշակույթի և սպորտի նախարարի հրամանի նախագծի ընդունումը պետական բյուջեի եկամուտների, լրացուցիչ ծախսերի ավելացում չի նախատեսում:**

**ՏԵՂԵԿԱՆՔ**

«Հայաստանի Հանրապետության կրթության և գիտության նախարարի 2012 թվականի մայիսի 3-ի N 388-Ն հրամանում լրացում կատարելու մասին» Հայաստանի Հանրապետության կրթության, գիտության, մշակույթի և սպորտի նախարարի հրամանի նախագծի ընդունմամբ այլ իրավական ակտերում փոփոխություն կատարելու անհրաժեշտություն չի առաջանում: